CELEX: 32018R1019
Language: hr
Date: 2018-07-18 00:00:00
Title: Provedbena uredba Komisije (EU) 2018/1019 оd 18. srpnja 2018. o neproduljenju odobrenja aktivne tvari oksasulfuron u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Provedbene uredbe Komisije (EU) br. 540/2011 (Tekst značajan za EGP.)

19.7.2018   
            
            
               HR
            
            
               Službeni list Europske unije
            
            
               L 183/14
            
         PROVEDBENA UREDBA KOMISIJE (EU) 2018/1019
   оd 18. srpnja 2018.
   o neproduljenju odobrenja aktivne tvari oksasulfuron u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Provedbene uredbe Komisije (EU) br. 540/2011
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 20. stavak 1. točku (b) i članak 78. stavak 2.,
   budući da:
   
               (1)
            
            
               Direktivom Komisije 2003/23/EZ (2) oksasulfuron uvršten je u Prilog I. Direktivi Vijeća 91/414/EEZ (3) kao aktivna tvar.
            
         
               (2)
            
            
               Aktivne tvari uvrštene u Prilog I. Direktivi 91/414/EEZ smatraju se odobrenima u skladu s Uredbom (EZ) br. 1107/2009 te su uvrštene u dio A Priloga Provedbenoj uredbi Komisije (EU) br. 540/2011 (4).
            
         
               (3)
            
            
               Odobrenje aktivne tvari oksasulfuron, kako je navedena u dijelu A Priloga Provedbenoj uredbi Komisije (EU) br. 540/2011, istječe 31. srpnja 2019.
            
         
               (4)
            
            
               Zahtjev za produljenje odobrenja aktivne tvari oksasulfuron podnesen je u skladu s člankom 1. Provedbene uredbe Komisije (EU) br. 844/2012 (5) u roku predviđenom tim člankom.
            
         
               (5)
            
            
               Podnositelj zahtjeva dostavio je dodatnu dokumentaciju u skladu sa zahtjevima iz članka 6. Provedbene uredbe (EU) br. 844/2012. Država članica izvjestiteljica utvrdila je da je zahtjev potpun.
            
         
               (6)
            
            
               Država članica izvjestiteljica nakon savjetovanja s državom članicom suizvjestiteljicom pripremila je izvješće o ocjeni produljenja i dostavila ga 29. siječnja 2016. Europskoj agenciji za sigurnost hrane („Agencija”) i Komisiji.
            
         
               (7)
            
            
               Agencija je izvješće o ocjeni produljenja dostavila podnositelju zahtjeva i državama članicama na očitovanje te je primljene primjedbe proslijedila Komisiji. Agencija je uz to sažetak dodatne dokumentacije učinila dostupnim javnosti.
            
         
               (8)
            
            
               Agencija je 2. veljače 2017. Komisiji dostavila zaključak (6) o tome može li se pretpostaviti da oksasulfuron ispunjava mjerila za odobravanje iz članka 4. Uredbe (EZ) br. 1107/2009.
            
         
               (9)
            
            
               Agencija je utvrdila brojne nedostatke u podacima zbog čega nije bilo moguće dovršiti procjenu rizika u nekoliko područja. Konkretno, dostupne informacije o oksasulfuronu i njegovim metabolitima nisu omogućile dovršenje procjene ukupne izloženosti potrošača, izloženosti podzemnih voda i rizika za vodene organizme, gujavice, makroorganizme i mikroorganizme u tlu te kopneno bilje koje ne pripada ciljanoj skupini.
            
         
               (10)
            
            
               Komisija je 19. srpnja 2017. Stalnom odboru za bilje, životinje, hranu i hranu za životinje dostavila nacrt izvješća o produljenju i nacrt uredbe za oksasulfuron.
            
         
               (11)
            
            
               Komisija je pozvala podnositelja zahtjeva da podnese primjedbe na zaključak Agencije. Nadalje, u skladu s člankom 14. stavkom 1. trećim podstavkom Provedbene uredbe (EU) br. 844/2012 Komisija je pozvala podnositelja zahtjeva da podnese primjedbe na nacrt izvješća o produljenju. Podnositelj zahtjeva podnio je primjedbe, koje su detaljno pregledane.
            
         
               (12)
            
            
               Međutim, unatoč argumentima koje je iznio podnositelj zahtjeva, bojazni u pogledu tvari iz uvodne izjave 9. nisu se mogle ukloniti.
            
         
               (13)
            
            
               Stoga za jednu ili više reprezentativnih uporaba najmanje jednog sredstva za zaštitu bilja nije utvrđeno da su mjerila za odobravanje predviđena člankom 4. Uredbe (EZ) br. 1107/2009 ispunjena. Odobrenje za aktivnu tvar oksasulfuron stoga ne bi trebalo produljiti.
            
         
               (14)
            
            
               Provedbenu uredbu (EU) br. 540/2011 trebalo bi stoga na odgovarajući način izmijeniti.
            
         
               (15)
            
            
               Državama članicama trebalo bi dati dovoljno vremena da oduzmu odobrenja za sredstva za zaštitu bilja koja sadržavaju oksasulfuron.
            
         
               (16)
            
            
               U slučaju sredstava za zaštitu bilja koja sadržavaju oksasulfuron, ako države članice u skladu s člankom 46. Uredbe (EZ) br. 1107/2009 odobre razdoblje odgode, to bi razdoblje trebalo isteći najkasnije 8. studenoga 2019.
            
         
               (17)
            
            
               Provedbenom uredbom Komisije (EU) 2018/917 (7) datum isteka odobrenja za oksasulfuron produljen je do 31. srpnja 2019. kako bi se postupak produljenja mogao završiti prije isteka odobrenja te tvari. S obzirom na to da se odluka donosi prije novog datuma isteka odobrenja, ova bi se Uredba trebala početi primjenjivati što prije.
            
         
               (18)
            
            
               Ovom se Uredbom ne dovodi u pitanje ponovno podnošenje zahtjeva za odobrenje oksasulfurona u skladu s člankom 7. Uredbe (EZ) br. 1107/2009.
            
         
               (19)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Neproduljenje odobrenja aktivne tvari
   Odobrenje za aktivnu tvar oksasulfuron ne produljuje se.
   Članak 2.
   Izmjene Provedbene uredbe (EU) br. 540/2011
   U dijelu A Priloga Provedbenoj uredbi (EU) br. 540/2011 briše se redak 42. o oksasulfuronu.
   Članak 3.
   Prijelazne mjere
   Države članice oduzimaju odobrenja za sredstva za zaštitu bilja koja kao aktivnu tvar sadržavaju oksasulfuron najkasnije do 8. studenoga 2018.
   Članak 4.
   Razdoblje odgode
   Sva razdoblja odgode koja države članice odobre u skladu s člankom 20. Uredbe (EZ) br. 1107/2009 moraju biti što kraća i moraju isteći najkasnije 8. studenoga 2019.
   Članak 5.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. srpnja 2018.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 309, 24.11.2009., str. 1.
   
   
      (2)  Direktiva Komisije 2003/23/EZ od 25. ožujka 2003. o izmjenama i dopunama Direktive Vijeća 91/414/EEZ radi uvrštenja cinidon-etila, cihalofop butila, famoksadona, florasulama, metalaksila-M i pikolinafena među djelatne tvari (SL L 81, 28.3.2003., str. 39.).
   
      (3)  Direktiva Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (SL L 230, 19.8.1991., str. 1.).
   
      (4)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).
   
      (5)  Provedbena uredba Komisije (EU) br. 844/2012 od 18. rujna 2012. o određivanju odredaba potrebnih za provedbu postupka obnavljanja odobrenja za aktivne tvari, kako je predviđeno Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (SL L 252, 19.9.2012., str. 26.).
   
      (6)  EFSA Journal 2017.;15(2):4722, 33 str. doi:10.2903/j.efsa.2017.4722. Dostupno na internetu: www.efsa.europa.eu.
   
      (7)  Provedbena uredba Komisije (EU) 2018/917 оd 27. lipnja 2018. o izmjeni Provedbene uredbe (EU) br. 540/2011 u pogledu produljenja roka važenja odobrenja aktivnih tvari alfa-cipermetrin, beflubutamid, benalaksil, bentiavalikarb, bifenazat, boskalid, bromoksinil, kaptan, karvon, kloroprofam, ciazofamid, desmedifam, dimetoat, dimetomorf, dikvat, etefon, etoprofos, etoksazol, famoksadon, fenamidon, fenamifos, flumioksazin, fluoksastrobin, folpet, foramsulfuron, formetanat, Gliocladium catenulatum soj J1446, izoksaflutol, metalaksil-m, metiokarb, metoksifenozid, metribuzin, milbemektin, oksasulfuron, Paecilomyces lilacinus soj 251, fenmedifam, fosmet, pirimifos-metil, propamokarb, protiokonazol, pimetrozin i s-metolaklor (SL L 163, 28.6.2018., str. 13.).